VGIโต20% โฆษณาเพิ่มภาพรวมแจ๋ว
วีจีไอ ตั้งเป้า 2 ปี ผลงานโต 20% ต้นทุนลด พื้นที่โฆษณาเพิ่ม
25 ธ.ค. 2555

วีจีไอ ตั้งเป้า 2 ปี ผลงานโต 20% ต้นทุนลด พื้นที่โฆษณาเพิ่ม
นายมารุต อรรถไกวัลวที ประธานเจ้าหน้าที่บริหาร บริษัท วี จี ไอ โกลบอล มีเดีย (VGI) เปิดเผยว่า คาดว่าผลการดำเนินงานของบริษัทงวดปี 25562557 (1 เม.ย. 255630 มี.ค. 2557) จะเติบโต 1520% แม้ว่าจะลดลงจากปีนี้ที่คาดว่าเติบโต 40% แต่ต้นทุนการดำเนินงานไม่ได้เพิ่มขึ้น 
นอกจากนี้ พื้นที่สื่อโฆษณาที่มีอยู่ในระบบรถไฟฟ้าบีทีเอส สื่อโฆษณาในโมเดิร์นเทรด และสื่อโฆษณาในอาคารสำนักงาน ยังใช้พื้นที่โฆษณาไม่เต็มศักยภาพ รวมทั้งยังมีพื้นที่โฆษณาเพิ่มจากการเพิ่มตู้รถโดยสารในระบบรถไฟฟ้าบีทีเอสปลายปีนี้ ทำให้ผลการดำเนินงานจะเติบโตตามเป้าหมายที่วางไว้
สำหรับอุตสาหกรรมสื่อโฆษณาปี 2556 เติบโตได้ 89% จากปีนี้ที่คาดว่ามูลค่าสื่อโฆษณาจะอยู่ที่ 1.1 แสนล้านบาท ขณะที่ 9 เดือนแรก มูลค่าสื่อโฆษณาอยู่ที่ 87,432 ล้านบาท แบ่งเป็นสื่อโฆษณาระบบขนส่งมวลชน มีส่วนแบ่งตลาด (มาร์เก็ตแชร์) 2.5% หรือมูลค่าตลาด 2,151 ล้านบาท โฆษณาในโมเดิร์นเทรด 2.4% มูลค่าตลาด 2,141 ล้านบาท 
“ปี 2556 จะเป็นปีที่ดีต่อเนื่องจากปีนี้ หากไม่มีปัจจัยการเมืองเข้ามากระทบ ซึ่งการเปิดเออีซีมีส่วนทำให้อุตสาหกรรมสื่อโฆษณาคึกคัก ซึ่งบริษัท ยังมีพื้นที่โฆษณาตู้รถโดยสารบีทีเอสเพิ่มขึ้นอีก 35 ตู้ในปลายปีนี้ ทำให้พื้นที่ขายโฆษณาเพิ่มขึ้นอีก 23% และจะพัฒนาพื้นที่ขายโฆษณาในสถานีรถไฟฟ้าเพิ่มขึ้นอีก 6 สถานี หลังจากคอนโดมิเนียมใกล้แนวรถไฟฟ้าก่อสร้างเสร็จ” นายมารุต กล่าว m